Τυμφρηστός Φθιώτιδας

Ο **Τυμφρηστός** είναι οικισμός της Στερεάς Ελλάδας στην Περιφερειακή Ενότητα Φθιώτιδας.

## Γενικά στοιχεία
μικρογραφία|219x219px|Μερική άποψη του χωριού χειμώνα.|αριστεράΟ Τυμφρηστός είναι κτισμένος αμφιθεατρικά σε υψόμετρο 860 μέτρα στις ανατολικές πλαγιές του όρους Τυμφρηστού (Βελούχι). Έχει θέα ανατολικά προς την κοιλάδα του ποταμού Σπερχειού τον Εθνικό Δρυμό της Οίτης, την Βόρεια Εύβοια και τη Λαμία ενώ το κλίμα του είναι υγιεινό και με σχεδόν μηδενικά ποσοστά υγρασίας. Απέχει 58 χλμ. δυτικά από τη Λαμία και 14 χλμ. ανατολικά από το Καρπενήσι.  με  Είναι έδρα της ομώνυμης δημοτικής ενότητας του Δήμου Μακρακώμης.

Η δημοτική ενότητα Τυμφρηστού συνορεύει με τις δημοτικές ενότητες Αγίου Γεωργίου και Σπερχειάδας, καθώς και με τον Δήμο Καρπενησίου. Από τα περίπου 30.000 στρέμματα έκτασης της δημοτικής ενότητας, 12.500 στρέμματα καλύπτει ελατοδάσος ιδιοκτησίας της δημοτικής ενότητας, 7.000 στρέμματα ιδιωτικού δάσους, 2.000 δημόσιο δάσος έλατου και καστανιάς και η υπόλοιπη έκταση αποτελείται από αγροτικές και οικιστικές εκτάσεις. μικρογραφία|Παραδοσιακή καμήλα (Καρναβάλι 1987)Η επαγγελματική ενασχόληση των κατοίκων ποικίλει. Ενδεικτικά αξίζει να αναφέρουμε τα εξής παραδοσιακά επαγγέλματα: ξυλουργοί, λευκοσιδηρουργοί, χτίστες πέτρας, χτίστες, ξυλοκόποι, κλπ Στο χωριό υπάρχουν τρεις σύλλογοι:  Εκπολιτιστικός (Απανταχού Τυμφρησταίων "ο Άγιος Αθανάσιος") Αθλητικός Σύλλογος, Σύλλογος Νεολαίας Τυμφρηστού.

Επίσης υπάρχει οργανωμένος ξενώνας, και ενοικιαζόμενα δωμάτια. Το χωριό διατηρεί παραδοσιακές ταβέρνες που προσφέρουν τα ντόπια Ρουμελιώτικα προϊόντα, καφενεία και καφετέριες. Υπάρχει αρκετά μεγάλο δίκτυο μονοπατιών, καθώς και το μονότοξο γεφύρι στη θέση «Μουτζουράκι», το οποίο χρονολογείται από την εποχή της Τουρκοκρατίας.

Αξίζει να αναφερθεί η εγγύτητα σε δημοφιλή σημεία, όπως το φαράγγι "Πάντα Βρέχει" (40 χλμ.), το Χιονοδρομικό Κέντρο Καρπενησίου (27 χλμ.), το Μεγάλο Χωριό (29 χλμ.), η Ιερά Μονή Προυσού (44 χλμ.).

Άξιο λόγου επίσης να αναφερθεί  "το Καρναβάλι του Τυμφρηστού", τη δεκαετία του 1980 που αποτέλεσε πόλο έλξης της ευρύτερης περιοχής αλλά και επισκεπτών από την Αθήνα τη Θεσσαλονίκη, Λαμία, Λάρισα κλπ, γεγονός που το κατέτασσε ως το σημαντικότερο της περιοχής. Έκτοτε λόγω της πληθυσμιακής φθίνουσας πορείας της Ελληνικής υπαίθρου έπαψε να πραγματοποιείται.

## Ιστορικά και διοικητικά στοιχεία
Το χωριό στο παρελθόν ονομαζόταν «Πέρα Κάψη» και μετονομάστηκε το 1929 σε «Τυμφρηστός». Πριν το σχέδιο διοικητικής μεταρρύθμισης της τοπικής αυτοδιοίκησης Καλλικράτης το 2011 αποτελούσε αυτόνομη κοινότητα, όπως είχε αναγνωριστεί από το σχέδιο διοικητικής μεταρρύθμισης Καποδίστριας του 1997.

Ο Τυμφρηστός κατά τη διάρκεια της Κατοχής "μαρτήρησε" δύο φορές από γερμανικά αποσπάσματα, γεγονός για το οποίο έχει ανακηρυχθεί Μαρτυρικό Χωριό. Η φορά ήταν στο διάστημα 30 Οκτωβρίου – 11 Νοεμβρίου 1943 όταν συνέλαβαν, βασάνισαν οικτρά και εκτέλεσαν εννέα (9) κατοίκους του χωριού. Η δεύτερη 9 - 13 Αυγούστου 1944 οπότε έγινε ολοσχερής πυρπόληση του χωριού έγινε κατά τις επιχειρήσεις αντιποίνων από τις Ναζιστικές δυνάμεις, που είχαν ως βάση τη Λαμία.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Ο Τυμφρηστός (Μεγάλη Κάψη) ζωντανή αναμετάδοση.
* Η πεζοπορική διαδρομή: Τυμφρηστός - γεφύρι Μουτζουράκη (κυκλική) από τον ιστότοπο https://el.wikiloc.com/.

## Παραπομπές


## Πηγές
* Ιστοσελίδα Κοινότητας Τυμφρηστού



Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μακρακώμης